Publication: Magyar Közlöny
Issue: MK-2000-77 (Year: 2000, Number: 77)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 130

3. Sampon, amely 2% ketokonazolt (széles spektrumú szintetikus gombaölő hatóanyagot), nátrium lauril szulfátot, dinátrium monolauril étert, szulfoszukcinátot, kókusz-zsírsav dietanolamidot, laurdimonium hidrolizált állati kollagént, makrogol 120 metilglukóz dioleátot, illatosítószert, imidurea hidroklórsavat, eritrozint és tisztított vizet tartalmaz. A terméket az alábbiak szerint szerelik ki: (i) 6 zacskót egy dobozba (zacskónként 6 ml samponnal), (ii) 12 zacskót egy dobozba (zacskónként 6 ml samponnal), (iii) műanyag flakonba (100 vagy 60 ml samponnal). A készítményt az olyan fertőzések kezelésére és megelőzésére ajánlják, amelyeket a Pityrosporum fajtájú gombák okoznak, mint például a pityriasis versicolor (helyi fertőzés), a saborrhoeic dermatitis és a pityriasis capitis (hajkorpa). A használat gyakorisága és időtartama a kezelt gombás fertőzés függvénye. A terméket ugyanúgy alkalmazzák a hajas fejbőrön, mint más samponokat. 3808.20

Source: https://magyarkozlony.hu/hivatalos-lapok/3f1effe445cac16e5364477ee66ba38d748ca1a0/dokumentumok/fa63afbafef8314b88002e420774424a6d26d71b/letoltes